Liv Hanne Haugen

**Liv Hanne Haugen** (født 1968) er en norsk dansekunstner, koreograf og musiker.

Hun er utdannet ved Arts Educational School (1987-1989), London Contemporary Dance School (1989-1991) og School for New Dance Development (1991-1992). Etter endt utdanning endte Liv Hanne opp i Brussel hvor hun arbeidet som danser for bl.a. Wim Vandekeybus og Pierre Droulers. Fra 1993-1995 var Haugen tilknyttet Stellaris DansTeater. 

Siden 1996 har Haugen laget egne verk og knytter til seg samarbeidspartnere fra de fleste andre kunstfelt. Hun var den første Ungkunstneren for Festspillene i Nord-Norge, og har hatt nære samarbeider med bl.a. artisten Mari Boine og installasjonskunstneren Lawrence Malstaf. Med utgangspunkt i dans spenner uttrykket hennes seg også over vokal, performance og tekstarbeid. 

I 2003 etablerte hun Haugen Produksjoner sammen med søsteren Anne Katrine Haugen. Deres første produksjon *Søstre* ble vist i de fleste fylker gjennom Den kulturelle skolesekken og Riksteateret  og de har siden laget en rekke forestillinger for barn og voksne hvor fokuset er å lage innovative og tankevekkende danseforestillinger.  Hennes kunstneriske arbeid er originale, preget av sterk indre drive og inspirert av det nordnorske landskapet i et globalt perspektiv.

Liv Hanne Haugen har vært fast ansatt hos Skuespiller- og danseralliansen siden 2018.

Haugen er også sanger i bandet LIV, som har gitt ut to plater: *Kem e du* (2015) og *Hage* (2021)

## Priser og utmerkelser
2025: Heddapris for «Beste sceneprestasjon - dans 2025»

2022: Liv Hanne Haugen mottok Gammleng-prisen i 2022.

2018-2021: Statens arbeidsstipend for kunstnere

2012-2014: Statens arbeidsstipend for kunstnere

2003-2006 :Statens arbeidsstipend for yngre kunstnere

2013: Festivalkunster DanseFestival Barents

1993: Hammerfest kommunes kulturstipend

## Produksjoner
Liv Hanne Haugen har medvirket i følgende produksjoner:

* *Soul´O* (Liv Hanne Haugen), premiere 2023 - danser, skaper
* *Dronninger* (Un-Magritt Nordseth Danseproduksjon), premiere 27. april 2022 – danser
* *Coronadagbøkene* (STATEX ), premiere mai 2020 – danser, sanger
* *Sykle i snøstorm* (Hålogaland Teater), premiere 15. september 2018 – skuespiller
* *Pust* (Haugen Produksjoner), premiere 13. november 2016 – konsept/idé, danser, tekstforfatter, sanger
* *Siri & Snelle - Jeg er Kosmos* (Siri & Snelle Produksjoner), premiere 15. mars 2016 – konsulent
* *Søstre, 11 år etter* (Haugen Produksjoner), premiere 9. mai 2014 – konsept/idé, danser, koreograf
* *[[Nordting|NORDTING]]* (Amund Sjølie Sveen), premiere 2014, spilt til 2021– skuespiller, danser, sanger
* *HomeMade* (Haugen Produksjoner), premiere 15. mars 2013 – danser
* *For dette er det verdt* (Haugen Produksjoner), premiere 3. oktober 2012 – idé, prosjektleder, danser
* *Gummibaronene* (Hålogaland Teater), premiere 12. januar 2012 – koreograf
* *Nordområdebevegelsen* (Haugen Produksjoner), premiere 20. oktober 2011 – prosjektleder, danser, medskaper
* *Frø Frø Frø* (Haugen Produksjoner), premiere 3. desember 2010 – koreograf, idé, danser, tekstforfatter
* *Til Tromsø, Fra Tromsø* (Sadio Nor Teater), premiere 19. mars 2010 – aktør
* *For what it's worth...* (Pålsrud Prosjekt), premiere 31. januar 2010 – danser
* *En Ramme for Nostalgi* (Haugen Produksjoner), premiere 5. oktober 2009 – konsept/idé, koreograf, danser
* *JOIK* (Haugen Produksjoner), premiere 30. januar 2009 – koreografiassistent
* *Jesus sa: Gå nå du Maria, jeg orker ikke mer…* (Haugen Produksjoner), premiere 11. oktober 2008 – konsept/idé, koreograf, danser
* *Mátki = Reisen* (Haugen Produksjoner), premiere 5. juli 2007 – aktør
* *LAG* (Haugen Produksjoner), premiere 19. oktober 2006 – idé, koreograf, danser
* *Søstre* (Haugen Produksjoner), premiere 24. juni 2003 – danser, koreograf, idé
* *Inasmuch as Life is borrowed...* (Wim Wandekeybus), 2001- danser
* *She has a marvellous being V* (Ellen Johannesen/KarmaConsult), premiere 11. februar 1999 – medskaper
* *Love and Matchpoint* (Open Dance Company), premiere 1999 – danser
* *The day of heaven and hell (*Wim Vandekyebus), 1998 -danser
* *She has a marvellous being #1-4*, premiere 1998 – hovedprodusent, koreograf, danser
* *Combinaison,* (Bert van Gorp), 1995- danser
* *[[Mor Courage og barna hennes|Mor Courage]]* (Tromsø Danseteater/Stellaris DansTeater/Sampo Teater/Hålogaland Teater/Totalteatret/Beaivváš Sámi Našunálateáhter), premiere 25. juni 1994 – danser
* *Jamais de L'Abîme*  (Pierre Droulers), 1993- danser
* *For what it’s worth… del2* (Pålsrud Prosjekt) – danser

## Referanser


## Eksterne lenker
* 
* https://haugenproduksjoner.no/